open-index/open-wikipedia-markdown huggingface dataset:
দীপ্ত লুচি পাতা

**দীপ্ত লুচি পাতা** বা **পেপেরোমিয়া** (বৈজ্ঞানিক নাম:***Peperomia pellucida***) () হচ্ছে Piperaceae পরিবারের একটি গুল্ম জাতীয় সপুষ্পক উদ্ভিদ। এই উদ্ভিদটি ১৫  থেকে ৪৫ সেন্টিমিটার উচ্চতা বিশিষ্ট, স্যাঁতসেঁতে কম আলোযুক্ত স্থানে সাধারণত হয়।

## ব্যবহার
এটি শাক হিসেবে খাওয়া হয় এবং এদের ঔষধি ব্যবহার আছে। এর পাতা ও কাণ্ড ত্বকের প্রদাহে প্রয়োগ করা হয়। শুঁয়োপোকা লাগলে এর ব্যবহারে উপকার হয়। এছাড়াও বাতের সমস্যা,ছোটোখাটো আগুনে পোড়া ক্ষত, ফোঁড়াতে এর ব্যবহার হয়।

এই উদ্ভিদের পাতার রস এক কাপ সকালে খালি পেটে পান করলে পাইলসের কারণে যাদের রক্তক্ষরণ হয় তা এক সপ্তাহের মধ্যে বন্ধ হবে।

## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ঔষধি উদ্ভিদ
কুন্তল চক্রবর্তী

**কুন্তল চক্রবর্তী** একজন বাঙালী বিপ্লবী ছিলেন। প্রথম বিশ্বযুদ্ধের সময় ভারতব্যাপী বিপ্লবী অভ্যুত্থানের চেষ্টায় যারা বিনাবিচারে বন্দী হন তাদের অন্যতম।

## সাহিত্য প্রতিভা
বাংলাদেশের বিখ্যাত ব্রজলাল কলেজের ছাত্র থাকাকালীন লেখালিখি করতেন। প্রথমে বন্দী হন ঢাকা জেলে, সেখান থেকে তাকে রাজশাহী জেলে পাঠানো হয়। এসময় তার সহ রাজবন্দীদের অন্যতম ছিলেন বিপ্লবী ভূপেন্দ্র কুমার দত্ত, তিনি তার 'বিপ্লবের পদচিহ্ন' গ্রন্থে 'রাজসাহী জেলে তিন বছর' পরিচ্ছেদে বিপ্লবী কুন্তল চক্রবর্তীর কথা বিবৃত করেছেন। রাজশাহী জেলে রাজবন্দী থাকার সময় স্টেট প্রিজনারদের হাতে-লেখা পত্রিকা 'ভাংগা কুলো' তে ছোটগল্প লিখতেন। ভূপেন্দ্র কুমার দত্ত প্রতিষ্ঠিত দৌলতপুর সত্যাশ্রমের সমাজকল্যাণমূলক কাজে সাথে যুক্ত ছিলেন।

## মৃত্যু
জেল থেকে মুক্তি পেয়ে যক্ষ্মা আক্রান্ত সহকর্মীর সেবা করতে গিয়ে নিজেও ঐ রোগে আক্রান্ত হয়ে মারা যান।

## তথ্যসূত্র

বিষয়শ্রেণী:খুলনা বিভাগের সক্রিয়কর্মী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:খুলনার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিকাশপিডিয়া

{{Infobox website
| name                 = বিকাশপিডিয়াVikaspedia
| logo                 = বিকাশপিডিয়ার লোগো.jpeg 
| logocaption          = বিকাশপিডিয়ার লোগো
| screenshot           =
| collapsible          =
| collapsetext         =
| caption              =
| url                  = 
| slogan               =
| commercial           =
| type                 = তথ্য ও জ্ঞানের পোর্টাল
| registration         =
| language             =
| num_users            =
| content_license      =
| programming language =
| owner                = ভারত সরকার
| author               =
| editor               =
| launch_date          = 
| revenue              =
| alexa                = 
| ip                   =
| current_status       =
| footnotes            =
}}
**বিকাশপিডিয়া** (হিন্দী ভাষায় 'विकासपीडिया', ইংরাজী ভাষায় 'Vikaspedia') ভারত সরকারের আরম্ভ করা একটি অনলাইন তথ্য পথপ্রদর্শক। ওয়েবসাইটটি সি-ডিএসি হায়দরাবাদ দ্বারা চালিত ও বিদ্যুৎ তথা তথ্য প্রযুক্তি মন্ত্রালয়, যোগাযোগ তথা তথ্য প্রযুক্তি মন্ত্রালয় (ভারত)র দ্বারা স্থাপিত। প্রারম্ভে, বিকাশপিডিয়াকে ৫টা ভাষায় মুক্ত করা হয়েছিল -- অসমীয়া, ইংরাজী, তেলুগু, হিন্দী ও মারাঠী।

ওয়েবসাইটটি ২০১৪ সালের ১৮ ফেব্রুয়ারি  মুক্ত করা হয় এবং বর্তমানে কৃষি, স্বাস্থ্য, শিক্ষা, সমাজ কল্যাণ, শক্তি ও ই-প্রশাসনের বিষয়ে তথ্য যোগান দেয়। পোর্টালটির নাম হিন্দী ভাষার 'বিকাশ' (যার অর্থ বিকাশ) ও ইংরাজী ভাষার এনসাইক্লোপিডিয়া (যার অর্থ বিশ্বকোষ)-এর থেকে নেওয়া। পোর্টালটিতে সবকটি বিভাগের তথ্যই স্থানীয় ভাষায় উপলব্ধ করা হয়েছে। বর্তমানে বিকাশপিডিয়ার তামিল, মালায়ালম, কন্নড়, বাংলা, গুজরাতি অসমীয়া আদি ২৩টি ভাষার সংস্করণও খোলা হয়েছে।

## তথ্যসূত্র

## বহিঃসংযোগ
* বাংলা ভাষায় বিকাশপিডিয়া

বিষয়শ্রেণী:ভারতীয় ওয়েবসাইট
বিষয়শ্রেণী:বহুভাষিক ওয়েবসাইট
বিষয়শ্রেণী:২০১৪-এ ভারতে প্রতিষ্ঠিত
বিষয়শ্রেণী:ভারতীয় বিশ্বকোষ
বেলান নদী

**বেলান নদী** বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেলান নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৮।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:দিনাজপুর জেলার নদী
বিষয়শ্রেণী:দিনাজপুর সদর উপজেলা
বিষয়শ্রেণী:খানসামা উপজেলা
বিষয়শ্রেণী:চিরিরবন্দর উপজেলা
মোহিনী দেবী

**মোহিনী দেবী** (১৮৬৩-২৫ মার্চ ১৯৫৫) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। এছাড়া তার পরিবার বাংলাদেশের প্রগতিমুলক শিক্ষা ও সংস্কৃতির সাথে জড়িত ছিল।  মোহিনী দেবী স্বাধীনতা আন্দোলন এর পক্ষে কাজ করেছিলেন। নারী শিক্ষা, নারী স্বাধীনতা, সমাজসংস্কারমূলক কাজেও তার অবদান ছিলো। 

## জন্ম, পরিবার ও শিক্ষাজীবন
মোহিনী দেবী ১৮৬৩ সালে ঢাকা জেলার মানিকগঞ্জে সম্ভ্রান্ত হিন্দু পরিবারে জন্মগ্রহণ করেন। তাঁর পিতার নাম রামশঙ্কর সেন এবং মাতার নাম উমাসুন্দরী দেবী। বারো বছর বয়সে তাঁর বিবাহ হয় তারকচন্দ্র দাশগুপ্তের সঙ্গে। তাঁদের কন্যা প্রভাবতী দাশগুপ্ত পরবর্তীকালে একজন বিশিষ্ট শ্রমিক আন্দোলনের নেত্রী হিসেবে পরিচিতি লাভ করেন।

মোহিনী দেবী ছিলেন কলকাতার ভিক্টোরিয়া স্কুলের প্রথম হিন্দু ছাত্রী। তিনি পণ্ডিত শিবনাথ শাস্ত্রী ও রামতনু লাহিড়ীর নিকট অধ্যয়নের সুযোগ লাভ করেন। পরবর্তীকালে ইউনাইটেড মিশনের এক নারী শিক্ষকের কাছ থেকে ইংরেজি শিক্ষা অর্জন করেন।  এই শিক্ষার মাধ্যমে তিনি সমসাময়িক ভারতীয় সমাজ, জাতীয়তাবাদী ভাবধারা এবং সামাজিক সংস্কার আন্দোলনের সঙ্গে পরিচিত হন। অল্প বয়স থেকেই তিনি বিভিন্ন সামাজিক ও কল্যাণমূলক কর্মকাণ্ডে সক্রিয়ভাবে যুক্ত ছিলেন।

## রাজনৈতিক জীবন
১৯২১-২২ সালে তিনি গান্ধীজীর অসহযোগ আন্দোলনে যোগ দেওয়ার কারণে কারাবরণ করেন। ১৯৩০-৩১ সালে আইন অমান্য আন্দোলনে নেতৃত দেন। এজন্য তাকে ছয় মাসের জেল খাটতে হয়েছিল। 'নিখিল ভারত মহিলা সমিতির' সভানেত্রী হিসেবে তার ভাষন উচ্চ প্রশংসিত হয়। ১৯৪৬ সালের দাঙ্গায় মুসলিম প্রধান অঞ্চল এন্টালি বাগানে নিজের বাড়িতে থেকে হিন্দু মুসলিম ঐক্যের প্রচার চালিয়েছিলেন। সে সময় তার বন্ধু-বান্ধব আত্নীয় পরিজন তাকে তিরস্কার করে কিন্তু তাতে তিনি সংকল্প হারান নি। মোহিনী দেবী স্বাধীনতা আন্দোলন এর পক্ষে কাজ করেছিলেন। নারী শিক্ষা, নারী স্বাধীনতা, সমাজসংস্কারমূলক কাজেও তার অবদান ছিলো। 

### স্বাধীনতা আন্দোলনে
১৯২০–১৯২২ সালের অসহযোগ আন্দোলনের সময় তিনি মহাত্মা গান্ধীর আহ্বানে সাড়া দিয়ে সক্রিয়ভাবে ব্রিটিশবিরোধী আন্দোলনে অংশগ্রহণ করেন। পরবর্তীকালে ১৯৩০–১৯৩১ সালের আইন অমান্য আন্দোলনের সময় ব্রিটিশ শাসনের আইন ও পুলিশি বিধিনিষেধ অমান্য করার জন্য তিনি গ্রেপ্তার ও কারাবরণ করেন।  এই সময়ে তিনি কংগ্রেসের অন্যতম বিশিষ্ট নারী নেত্রী হিসেবে পরিচিতি লাভ করেন। গান্ধীবাদী আদর্শে তাঁর গভীর বিশ্বাস এবং সংগঠন পরিচালনায় দক্ষতার কারণে তিনি সর্বভারতীয় মহিলা কংগ্রেসের সভাপতি নির্বাচিত হন।  তাঁর বক্তৃতা ও নেতৃত্ব মহাত্মা গান্ধীসহ তৎকালীন কংগ্রেস নেতাদের দৃষ্টি আকর্ষণ করে। ১৯৪৬ সালের কলকাতা দাঙ্গার সময় তিনি সাম্প্রদায়িক সম্প্রীতি রক্ষার উদ্দেশ্যে সক্রিয় ভূমিকা পালন করেন। মুসলিমপ্রধান এন্টনি বাগান অঞ্চলে নিজ গৃহে অবস্থান করে তিনি হিন্দু–মুসলিম ঐক্যের প্রচেষ্টা চালান।

তাঁর কন্যা প্রভাবতী দাশগুপ্তও শ্রমিক আন্দোলনের সঙ্গে যুক্ত ছিলেন। তিনি ১৯২৭–১৯২৮ থেকে ১৯৩০–১৯৩১ খ্রিস্টাব্দ পর্যন্ত ‘দ্য স্ক্যাভেঞ্জার্স ইউনিয়ন অব বেঙ্গল’ ও ‘জুট ওয়ার্কার্স ইউনিয়ন’-এর সভাপতি ছিলেন এবং শ্রমিক আন্দোলনের ক্ষেত্রে একজন উল্লেখযোগ্য ব্যক্তিত্ব হিসেবে পরিচিত হন।
## মৃত্যু
মোহিনী দেবী ২৫ মার্চ ১৯৫৫ সালে মৃত্যুবরণ করেন।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
মদনমোহন ভৌমিক

**মদনমোহন ভৌমিক** (১৮৮৪―২৭ নভেম্বর ১৯৫৫) বাঙালী সশস্ত্র বিপ্লবী ও স্বাধীনতা সংগ্রামী।

## জন্ম
মদনমোহন ভৌমিকের জন্ম হয়েছিল ১৮৮৪ খ্রিষ্টাব্দে (আনুমানিক) ঢাকা জেলার ডুমনিতে।

## প্রারম্ভিক জীবন
১৯০৫ সালে অনুশীলন সমিতিতে যোগদান করেন। ১৯১৩ সালে বিপ্লবী কার্যকলাপের জন্যে পুলিশ তাকে যখন প্রথম গ্রেপ্তার করে তিনি ঢাকা মেডিক্যাল বিদ্যালয়ের ফাইনাল ইয়ারের ছাত্র। প্রমাণাভাবে পুলিশ মামলা তুলে নিলে তিনি আত্মগোপন করেন। নাটোরের কাছে হাঁপানিয়া গ্রামে অনুশীলন সমিতির গোপন আড্ডা ছিল। তিনি সেখানকার একটি স্কুলে সাময়িক শিক্ষকতা করতেন। বিখ্যাত রাজনীতিবিদ ও পশ্চিমবঙ্গের প্রাক্তন মুখ্যমন্ত্রী জ্যোতি বসু তার আত্মজীবনীতে লিখেছেন তাদের বারদির বাড়িতে মদনমোহন ভৌমিক আত্মগোপন করাকালীন আসতেন। তার কাছে সব সময় অস্ত্র থাকত। প্রয়োজনে বাড়িতে মাঝে মধ্যে লুকিয়ে রাখতেন। সেই বাড়িতে একবার পুলিশ খানাতল্লাশি চালালে জ্যোতি বসুর মা হেমলতা বসু অস্ত্রটিকে নিজের শাড়ির মধ্যে লুকিয়ে রেখেছিলেন।

## দ্বীপান্তর
১৯১৪ সালে পুলিশ তাকে অসুস্থ অবস্থায় গ্রেপ্তার করে ও দ্বিতীয় বরিশাল ষড়যন্ত্র মামলায় (Supplementary conspiracy case) ১০ বছর দ্বীপান্তর দন্ড হয়। একই সাথে দ্বীপান্তর দণ্ড হয় ত্রৈলোক্যনাথ চক্রবর্তী মহারাজের। আন্দামানে সেলুলার জেলে থাকাকালীন মদনমোহনের ওপর অকথ্য অত্যাচার চালানো হয়। মুক্তির পরেও বিপ্লবীদের সান্নিধ্যে কাটিয়েছেন। দেশবিভাগ হলে রাজনীতি থেকে অবসর গ্রহণ করে স্বগ্রামে ফিরে যান। তাঁর লেখা জীবনীগ্রন্থ আন্দামানে দশ বৎসর। 

## মৃত্যু
২৭ নভেম্বর, ১৯৫৫ খ্রিষ্টাব্দে এই বিপ্লবী মারা যান।

## তথ্যসূত্র

বিষয়শ্রেণী:১৮৮৪-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাংলাদেশী বিপ্লবী
বিষয়শ্রেণী:ঢাকা জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
ঢাকা এলিভেটেড এক্সপ্রেসওয়ে

thumb|250px|ঢাকা  এলিভেটেড এক্সপ্রেসওয়ের একাংশ
**ঢাকা এলিভেটেড এক্সপ্রেসওয়ে** হচ্ছে বাংলাদেশের প্রথম এলিভেটেড এক্সপ্রেসওয়ে প্রকল্প। শাহজালাল আর্ন্তজাতিক বিমান বন্দর থেকে শুরু হয়ে কুড়িল, বনানী, মহাখালী, তেজগাঁও, মগবাজার, কমলাপুর, সায়েদাবাদ, যাত্রাবাড়ি হয়ে ঢাকা চট্টগ্রাম মহাসড়কের কুতুবখালী এলাকায় গিয়ে শেষ হবে এই প্রকল্প।  রাজধানী ঢাকার যানজট নিরসনের জন্য এটিই হচ্ছে সরকার কর্তৃক গৃহীত সবচেয়ে বড় প্রকল্প। সংযোগ সড়ক সহএটির দৈর্ঘ্য হবে ৪৬.৭৩ কিলোমিটার  এবং ব্যয় হবে ৳১২২ বিলিয়ন টাকা।

## চুক্তি
ইতালিয়ান-থাই ডেভেলপমেন্ট কর্পোরেশন লিমিটেড $১.০৬২ বিলিয়ন মার্কিন ডলারের চুক্তি করেছে চায়না রেলওয়ে কন্সট্রাকসন কর্পোরেশন এর সঙ্গে  এক্সপ্রেসওয়েটি নির্মাণের জন্য।

## চলমান অগ্রগতি

প্রথম ধাপের এয়ারপোর্ট-বনানী রেলস্টেশন পর্যন্ত অগ্রগতি ১০০ শতাংশ। দ্বিতীয় ধাপের বনানী রেলস্টেশন-মগবাজার ও তৃতীয় ধাপের মগবাজার-চিটাগাং রোডের কুতুবখালী পর্যন্ত প্রস্তুতিমূলক কাজ চলমান। ২৫ সেপ্টেম্বর, ২০২১ পরীক্ষামূলক পাইলিং উদ্বোধন করা হয়।

## উদ্বোধন
২০২৩ সালের  (২ সেপ্টেম্বর) বিকেল চারটা ছয় মিনিটে সুইচ টিপে রাজধানীর আগারগাঁও পুরাতন বাণিজ্য মেলা মাঠের পাশে স্থাপিত এলিভেটেড এক্সপ্রেস ওয়ের ফলক আনুষ্ঠানিকভাবে উদ্বোধন করেন তৎকালীন প্রধানমন্ত্রী শেখ হাসিনা। এ সময় সঙ্গে উপস্থিত ছিলেন তার ছোট বোন শেখ রেহানা। আওয়ামী লীগ সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের,স্বরাষ্ট্রমন্ত্রী আসাদুজ্জামান খান কামাল, ঢাকা উত্তর সিটি কর্পোরেশনের মেয়র আতিকুল ইসলাম, দক্ষিণ সিটি কর্পোরেশনের মেয়র ব্যারিস্টার শেখ ফজলে নূর তাপস।

পরবর্তীতে ২০ মার্চ ২০২৪ কারওয়ান বাজার র‍্যাম্প খুলে দেওয়া হয়। এই নিয়ে মোট ১৬টি র‍্যাম্প চালু হলো। এর আগে ২০২৩ সালের ৩ সেপ্টেম্বর বিমানবন্দর থেকে ফার্মগেট পর্যন্ত অংশ খুলে দেওয়া হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:ঢাকার পরিবহন
বিষয়শ্রেণী:ঢাকার সড়ক
বিষয়শ্রেণী:ঢাকার এক্সপ্রেসওয়ে
বিষয়শ্রেণী:বাংলাদেশের এক্সপ্রেসওয়ে
বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:শেখ হাসিনার প্রধানমন্ত্রীত্ব
এক্রোসেফালাস রেহসেই

**নাউরু রিড ওয়ার্বলার**, দ্বিপদ নামঃ Acrocephalus rehsei, প্যাসারিন জাতের পাখি যারা প্রশান্ত মহাসাগরের নাউরু দ্বীপের এন্ডেমিক পাখি। এরা নাউরু দ্বীপের দুটি নেটিভ পাখির একটি। অন্যটি হচ্ছে মাইক্রোনেশিয় পায়রা। এরা দ্বীপের একমাত্র প্যাসারিন পাখি। মাইক্রোনেশীয় রিড ওয়ার্বলারের সাথে এদের মিল আছে। কাছাকাছি দ্বীপে পাওয়া ক্যারোলিন রিড ওয়ার্বলার এবং নাইটিংগেল রিড ওয়ার্বলার। আগে এদের সবাইকে একই প্রজাতির পাখি ভেবে ভুল করা হতো।

## শ্রেণীবিন্যাস
অট্টো ফিন্সচ হচ্ছে প্রথম প্রকৃতিবিদ যিনি ১৮৮০ সালে মার্শাল দ্বীপ থেকে সলোমন দ্বীপে যাওয়ার পথে ২৪ জুলাই ছয় ঘণ্টার জন্য নাউরু দ্বীপ ভ্রমণ করেছিলেন। তার প্রতিবেদনে তিনি ক্যারোলিয়ান রিড ওয়ার্বলার পাখির উল্লেখ করেন। ১৮৮৩ সালে তিনি এটাকে নতুন প্রজাতি হিসেবে উল্লেখ করেন, ক্যালামোহার্পে রেহসেই। বর্তমানে গণ নাম ক্যালামোরার্পে হচ্ছে এক্রোসেফালাস এর সমার্থক শব্দ। এক্রোসেফালস শব্দটি গ্রীক শব্দ একরোস এবং কেফালে থেকে এসেছে।

## বর্ণনা
এরা মধ্যম আকারের পাখি। এরা লম্বায় ১৫ সে.মি পর্যন্ত হয়, ডানার বিস্তৃতি ৬.৭-৭.২ সে.মি। ক্যারোলিনিয়ান রীড ওয়ার্বলার থেকে এরা কিছুটা আকারে ছোট।

## বাসস্থান
এরা নাউরু দ্বীপের এন্ডেমিক পাখি। এই দ্বীপে বসবাসকারী অধিকাংশপাখি সমুদ্রচর। মাত্র দুটি পাখি স্থলচর (ল্যান্ড বার্ড)। তার একটি রিড ওয়ার্বলার, অন্যটি মাইক্রোনেশিয় পায়রা। সমগ্র দ্বীপজুড়েই এদের দেখতে পাওয়া যায়।

## তথ্যসূত্র

## আরো পড়ুন
* 
* 
* 
* 
* 

বিষয়শ্রেণী:ওয়ার্বলার
বাংলাদেশের ইলেকট্রনিক্স শিল্প

**বাংলাদেশের ইলেকট্রনিক্স শিল্প** বর্তমানে দেশটির দ্রুত বর্ধনশীল এবং সম্ভাবনাময় শিল্পখাত। বাংলাদেশের জনপ্রিয় ইলেকট্রনিক ব্র্যান্ডগুলো হচ্ছেঃ ওয়ালটন, মার্সেল, মিনিস্টার, ভিসন ইত্যাদি। দেশীয় বাজারে এই ব্র্যান্ডগুলো টেলিভিশন, ফ্রিজ, এয়ার কন্ডিশনার, স্মার্টফোন এবং অন্যান্য গৃহস্থালির ইলেকট্রনিক্স পণ্য সরবরাহ করে।

## ইতিহাস
বাংলাদেশে ১৯৩০ সালে ইলেক্ট্রনিক্স যন্ত্রাংশের ব্যবহার শুরু হয়। দ্বিতীয় বিশ্বযুদ্ধের সময়  সামরিক বাহিনী তাদের প্রয়োজনে যোগাযোগের মাধ্যম হিসেবে রেডিও স্টেশন, টেলিফোন এক্সচেঞ্জ এবং তারহীন যোগাযোগ মাধ্যম ব্যবহার করা শুরু করে এবং এর মাধ্যমেই ব্রিটিশ ভারতে যোগাযোগের মাধ্যম হিসেবে আধুনিক প্রযুক্তির পরিচয় ঘটে।

১৯৫০ সালে বেসরকারি পর্যায়ে ইলেক্ট্রনিক শিল্পের যাত্রা শুরু হয় এবং শুরুর দিকে কিছু কারখানা সীমিত সংখ্যক রেডিও তৈরি করার মধ্য দিয়ে এই শিল্পে প্রবেশ করে। ষাটের দশকে আরও প্রতিষ্ঠান এতে যুক্ত হয় এবং ১৯৬৪ সালে ঢাকাতে প্রথম টেলিভিশন স্টেশন প্রতিষ্ঠার পর কিছু প্রতিষ্ঠান টেলিভিশন সেট বানানো শুরু করে।
ডিজিটাল টেলিফোন সিস্টেমের সাথে মানুষ প্রথম পরিচিত হয় ১৯৮৩ সালে এবং ১৯৯২ সালে প্রথম মোবাইল ফোন বাজারে আসে। ১৯৮০ সালের আগে ওয়ান-ব্যান্ড রেডিও ব্যতীত অধিকাংশ ইলেকট্রনিক পণ্য আমদানি করা হত। তবে ১৯৮০ সালের পরে অনেক কারখানা রেডিও, টেলিভিশন, অডিও-ভিডিও রেকর্ডার ও প্লেয়ার এর বিভিন্ন অংশ জোড়া দেয়ার প্রতিষ্ঠান গড়ে উঠে।

১৯৯০ সালে উন্নত পণ্য যেমনঃ কম্পিউটার, তারবিহীন টেলিফোন, স্যাটেলাইট টিভি সিগন্যাল গ্রহণকারী সরঞ্জাম ইত্যাদি পণ্য দেশেই বিভিন্ন অংশ জোড়া দেয়া শুরু হয় এবং কিছু খুচরা যন্ত্রাংশ দেশেই উৎপাদন শুরু হয়। এই সময়ের মাঝে বেশ কিছু বহুজাতিক প্রতিষ্ঠান দেশেই অনেক পন্যের বিভিন্ন অংশ জোড়া দেয়া ও উৎপাদনের কাজ শুরু করে। এতে অনেক স্থানীয় প্রতিষ্ঠান এসব বহুজাতিক প্রতিষ্ঠানের সাথে যোগ দিয়ে সমন্বিত হয়ে কাজ শুরু করে। বর্তমানে এই ধরনের প্রতিষ্ঠানের সংখ্যা ষাটের অধিক। একবিংশ শতাব্দীর শুরু থেকে কিছু দেশি প্রতিষ্ঠান দেশে তৈরি বিভিন্ন ইলেক্ট্রনিক পণ্য রফতানি করে আসছে। এদের মাঝে ওয়ালটন অন্যতম। এছাড়া রোবটিকস ও অটোমেশনের জন্য টেকশপ বিডি এর মতো ইলেকট্রনিক্স উৎপাদক ও বিক্রেতা তৈরি হয়েছে।

## বাংলাদেশে ইলেকট্রনিক্স উৎপাদন কারখানা
[থাম্ব|217x217পিক্সেল|ফেয়ার ইলেকট্রনিক্স-[স্যামসাং যৌথ কারখানার চিত্র]]

## তথ্যসূত্র

বিষয়শ্রেণী:বাংলাদেশের অর্থনীতি
বিষয়শ্রেণী:বাংলাদেশের ইলেকট্রনিক শিল্প
সিলভিয়া বোরিন

বাগান ওয়ার্বলার (ইংরেজিঃ গার্ডেন ওয়ার্বলার) যার দ্বিপদ নাম সিলভিয়া বোরিন, একটি ছোট আকারের পাখি যারা প্রায় সমগ্র ইউরোপ এবং পশ্চিম এশিয়ার দেশগুলোতে বাস করে। এরা দেখতে সাধারণ, লম্বা ডানার, লম্বা লেজের ওয়ার্বলার পাখি। যদিও এদেরকে বাগান ওয়ার্বলার বলা হয় কিন্তু সচরাচর এদেরকে বাগানে দেখা যায় না।

## শ্রেণীবিন্যাস
এদের গণ নাম সিলভিয়া যা বিশাল সিলভিডি পরিবারের সদস্য। ফ্রান্স থেকে পাওয়া জীবাশ্ম থেকে জানা যায় ২০ মিলিয়ন বছর আগে এই গণের পাখি পৃথিবীর বুকে টিকে ছিলো। ১৭৮ সালে পিয়েটার বোড্ডায়ের্ট সর্বপ্রথম বাগান ওয়ার্বলারের বর্ণনা করেন। এদের বর্তমান গণ নাম এসেছে আধুনিক লাতিন শব্দ থেকে। ইতালির জেনোয়ায় এদেরকে বোরিন নামে ডাকা হয় সেখান থেকেই বোরিন নামটি নেওয়া হয়েছে।

## বর্ণনা
এরা ১৪ সেমি লম্বা হয়, ডানার বিস্তৃতি ৭.৬-৮.৪ সেমি। ওজন ১৬-২২ গ্রাম কিন্তু ৩৫.৫ গ্রাম পর্যন্ত হয়। বাইরে থেকে দেখে স্ত্রী এবং পুরুষ পাখিকে আলাদা করা যায় না।

## বাসস্থান
এদেরকে ইউরোপের সমগ্র অঞ্চলে যেখানে 12–28&nbsp;°C (54–82&nbsp;°F) তাপমাত্রা বিরাজ করে এমন এলাকায় বাস করে এবং পূর্বে এশিয়া থেকে সাইবেরিয়ার ইয়েনসেই নদী পর্যন্ত বাস করে। শীত কালে এরা অভিবাসী হয় সাব সাহারান আফ্রিকায়,  দক্ষিণ আফ্রিকা পর্যন্ত চলে যায়। সাহারা পেরোনোর সময়ে এরা রাতের বেলা ওড়ে এবং দিনের বেলা বিশ্রাম নেয়।

## তথ্যসূত্র

## বহিঃসংযোগ

* Garden warbler videos and photos on the Internet Bird Collection 
* Ageing and sexing (PDF; 1.8 MB) by Javier Blasco-Zumeta & Gerd-Michael Heinze
* Feathers of garden warbler (Sylvia borin) 
* Garden warbler - Species text in The Atlas of Southern African Birds

বিষয়শ্রেণী:ওয়ার্বলার
বিষয়শ্রেণী:ইউরোপের পাখি
বিষয়শ্রেণী:১৭৮৩-এ বর্ণিত পাখি
বিষয়শ্রেণী:আফ্রিকার পাখি
বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
ভুল্লী নদী

**ভূল্লী নদী** বাংলাদেশের উত্তর-পশ্চিমাঞ্চলের পঞ্চগড়, ঠাকুরগাঁও এবং দিনাজপুর জেলার একটি নদী। নদীটির দৈর্ঘ্য, ৩৮ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভূল্লী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯২। এই নদীটির বিকাশ ঘটে ঠাকুরগাঁও জেলার গড়েয়া ইউনিয়ন থেকে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:ঠাকুরগাঁও জেলার নদী
বিষয়শ্রেণী:দিনাজপুর জেলার নদী
বিষয়শ্রেণী:ঠাকুরগাঁও সদর উপজেলা
বিষয়শ্রেণী:দেবীগঞ্জ উপজেলা
বিষয়শ্রেণী:বীরগঞ্জ উপজেলা
টিউসডে ক্লাব

বাংলাদেশের ঢাকায় অবস্থিত কতিপয় দেশের রাষ্ট্রদূতদের একটি (অনানুষ্ঠানিক) সংগঠন হচ্ছে টিউসডে গ্রুপ। মার্কিন যুক্তরাষ্ট্র, যুক্তরাজ্য, কানাডা, অস্ট্রেলিয়া, ইউরোপীয় ইউনিয়ন এবং জাপানের রাষ্ট্রদূতগণের সমন্বয়ে এই সংগঠনটি গঠিত। টিউসডে ক্লাবের সব সদস্য দেশই বাংলাদেশের গুরুত্বপূর্ণ সাহায্যদানকারী রাষ্ট্র।

বাংলাদেশের রাজনীতিতে কূটনীতিকদের প্রভাব বিবেচনায় একটি গুরুত্বপূর্ণ জোট।

সম্পাদক নূরুল কবীরের মতে, ২০০৭ সালে বাংলাদেশ সেনাবাহিনীর প্রত্যক্ষ মদদে রাজনৈতিক পটপরিবর্তনে অন্যতম অনুঘটক এই টিউসডে ক্লাব।

## তথ্যসূত্র

## বহিঃসংযোগ
*Calls for investigation into Australian conduct in Bangladesh পিটার ললিউড কর্তৃক অস্ট্রেলীয় সম্প্রচার কর্পোরেশন প্রতিবেদন 

বিষয়শ্রেণী:বাংলাদেশ ভিত্তিক রাজনৈতিক সংগঠন
মাইলা নদী

**মাইলা নদী** বাংলাদেশের উত্তর-পশ্চিমাঞ্চলের রংপুর এবং দিনাজপুর জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাইলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৬। নদী অববাহিকার আয়তন ৮০ বর্গ কিমি।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:রংপুর জেলার নদী
বিষয়শ্রেণী:দিনাজপুর জেলার নদী
বিষয়শ্রেণী:পীরগঞ্জ উপজেলা
বিষয়শ্রেণী:নবাবগঞ্জ উপজেলা
বিষয়শ্রেণী:ঘোড়াঘাট উপজেল
মালদাহা নদী

**মালদাহা নদী** বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালদাহা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৭।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:লালমনিরহাট জেলার নদী
বিষয়শ্রেণী:লালমনিরহাট সদর উপজেলা
বিষয়শ্রেণী:কোচবিহার জেলার নদী
বিষয়শ্রেণী:কালীগঞ্জ উপজেলা, লালমনিরহাট
বিষয়শ্রেণী:আদিতমারী উপজেলা
বিষয়শ্রেণী:পশ্চিমবঙ্গের নদী
মুসাখান নদী

**মুসাখান নদী** বাংলাদেশের উত্তর-পশ্চিমাঞ্চলের নাটোর এবং রাজশাহী জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ২২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুসাখান নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৮।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নাটোর জেলার নদী
বিষয়শ্রেণী:রাজশাহী জেলার নদী
বিষয়শ্রেণী:নাটোর সদর উপজেলা
বিষয়শ্রেণী:বাগতিপাড়া উপজেলা
বিষয়শ্রেণী:চারঘাট উপজেল
বিষয়শ্রেণী:পুঁঠিয়া উপজেলা
ভেরসা নদী

**ভেরসা নদী** বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভেরসা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৩।

## গতিপথ
ভেরসা নদী পঞ্চগড় জেলার বুড়াবুড়ি ইউনিয়নের বিলাঞ্চল থেকে উৎপত্তি লাভ করে দক্ষিণ দিকে প্রবাহিত হয়ে ভারতে প্রবেশ করে। পশ্চিমবঙ্গের উত্তর দিনাজপুর জেলা চোপড়া ব্লকে প্রবেশ করে নদীটি উত্তর জিভকাটা ও তেলীগাছ অতিক্রম করে বাইগরগাছে ডাহুক নদীতে মিলিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:তেঁতুলিয়া উপজেলা
বিষয়শ্রেণী:জলপাইগুড়ি জেলার নদী
বিষয়শ্রেণী:পশ্চিমবঙ্গের নদী
বিষয়শ্রেণী:উত্তর দিনাজপুর জেলার নদী
রামচণ্ডি নদী

**রামচণ্ডি নদী** বা **রণচন্ডি নদী** বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৩ কিলোমিটার, গড় প্রস্থ ৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রামচণ্ডি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০২।

## প্রবাহ
**রামচণ্ডি নদী** তীরনইহাট ইউনিয়নের বিলাঞ্চল হতে উৎপত্তি লাভ করে রণচন্ডি বাজার পার হয়ে মহানন্দা আপার নদীর বাম তীরে পতিত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:তেঁতুলিয়া উপজেলা
তুলাই নদী

**তুলাই নদী** বা **তুল্লাই নদী** বা **রাক্ষসিনী-তেঁতুলিয়া নদী** বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের ঠাকুরগাঁও এবং দিনাজপুর জেলার একটি নদী। নদীটির দৈর্ঘ্য ৬৭ কিলোমিটার, প্রস্থ ৪৫ মিটার এবং গভীরতা ৫.৫ মিটার। নদী অববাহিকার আয়তন ৬৩ বর্গকিলোমিটার। নদীর পানিপ্রবাহ মৌসুমি প্রকৃতির। ডিসেম্বর হতে মার্চ মাস অবধি শুকনো মৌসুমে পানিপ্রবাহ থাকে না। বর্ষা মৌসুমে জুলাই মাসে পানিপ্রবাহ বৃদ্ধি পেয়ে ৭৮০ ঘনসেন্টিমিটার/সেকেন্ড হয়। নদীতে জোয়ার-ভাটার প্রভাব নেই। সাধারণত বন্যা হয় না। এই নদীর উপর ফুলবাড়ি ও বুনিয়াতপুরে ৩টি সেতু আছে।, 

বাংলাদেশ পানি উন্নয়ন বোর্ড বা "পাউবো" কর্তৃক রাক্ষসিনী নদী এবং এই নদীর একত্রে প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৩।

## প্রবাহ
নদীটি বোচাগঞ্জ উপজেলার ইশানিয়া ইউনিয়ন থেকে উৎপত্তি হয়ে বিরল উপজেলা পেরিয়ে পশ্চিমবঙ্গে প্রবেশ করেছে এবং কুশমন্ডি সমষ্টি উন্নয়ন ব্লকে টাঙ্গন নদীতে পতিত হয়েছে। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:পশ্চিমবঙ্গের নদী
বিষয়শ্রেণী:ঠাকুরগাঁও জেলার নদী
বিষয়শ্রেণী:বিরল উপজেলা
বিষয়শ্রেণী:দিনাজপুর জেলার নদী
বিষয়শ্রেণী:দক্ষিণ দিনাজপুর জেলার নদী
বিষয়শ্রেণী:বোচাগঞ্জ উপজেলা
বিষয়শ্রেণী:পীরগঞ্জ উপজেলা
বিষয়শ্রেণী:এশিয়ার আন্তর্জাতিক নদী
মানস নদী

**মানস নদী** বাংলাদেশের উত্তর-পশ্চিমাঞ্চলের বগুড়া এবং সিরাজগঞ্জ জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মানস নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৯।

## প্রবাহ
মানস নামের নদীটি বগুড়া জেলার ধুনট উপজেলার বন্ধেরবাড়ি ইউনিয়নে প্রবহমান যমুনা নদীর জলধারা থেকে উৎপত্তি লাভ করে একই উপজেলার ধুনট পৌরসভা অবধি প্রবাহিত হয়ে ইছামতি নদীতে নিপতিত হয়েছে। নদীটি ধুনট উপজেলা ও কাজীপুর উপজেলার একটি নদী।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বগুড়া জেলার নদী
বিষয়শ্রেণী:সিরাজগঞ্জ জেলার নদী
সিরামাখালী নদী

**সিরামাখালী খাল নদী** বা **সিংগি নদী** বা **এলেঙ্গা নদী** বাংলাদেশের উত্তর-পশ্চিমাঞ্চলের নওগাঁ জেলার একটি নদী। নদীটির  দৈর্ঘ্য ২৩ কিলোমিটার, গড় প্রস্থ ২৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিরামাখালী খাল নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৯।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নওগাঁ জেলার নদী
বিষয়শ্রেণী:নওগাঁ সদর উপজেলা
বিষয়শ্রেণী:মান্দা উপজেলা
বিষয়শ্রেণী:রাণীনগর উপজেল
বিষয়শ্রেণী:আত্রাই উপজেলা
হারাবতী নদী

**হারাবতী নদী** বা **হারামতী নদী**  বাংলাদেশের জয়পুরহাট ও দিনাজপুর জেলার একটি নদী। নদীর প্রবাহিত পথের দৈর্ঘ্য ৪২ কিলোমিটার, গড় প্রস্থ ২৩ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হারাবতী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১৪।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:দিনাজপুর জেলার নদী
বিষয়শ্রেণী:জয়পুরহাট জেলার নদী
বিষয়শ্রেণী:ঘোড়াঘাট উপজেলা
বিষয়শ্রেণী:পাঁচবিবি উপজেলা
বিষয়শ্রেণী:জয়পুরহাট সদর উপজেলা
বিষয়শ্রেণী:ক্ষেতলাল উপজেলা
বিষয়শ্রেণী:বাংলাদেশের নদী
শশীবালা দেবী

**শশীবালা দেবী **  ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
শশীবালা দেবী ১৮৮৬ সালে জন্মগ্রহণ করেন। তার পিতার নাম চন্দ্রনাথ বাগচী। পিতার আদর্শে প্রভাবিত হয়ে রাজনীতিতে ও সমাজসেবায়  যোগ দেন। বার বছর বয়সে লোকনাথ মৈত্রের সাথে তার বিবাহ হয়।

## রাজনৈতিক জীবন
শশীবালা দেবীর পরিবার রাজনৈতিক পরিবার। ১৯৩০ সালে কংগ্রেস-আন্দোলনে তিনি সক্রিয়ভাবে অংশগ্রহণ করেন। এর জন্য তিনি গ্রেপ্তার হন। গান্ধী-আরউইন চুক্তির ফলে তিনি কারাদণ্ডের সময় উত্তীর্ণ হবার পূর্বেই মুক্তি লাভ করেন এবং করাচী-কংগ্রেসে যোগদান করেন। পুনরায় তিনি ১৯৩২ সালে আইন অমান্য আন্দোলনে অংশগ্রহণ করেন। তিনি মোট চারবার কারারুদ্ধ হন। তিনি বঙ্গীয় প্রাদেশিক কংগ্রেসের সদস্য নির্বাচিত হন। নেলী সেনগুপ্তার নেতৃত্বে কলিকাতায় যখন বে-আইনী কংগ্রেসের অধিবেশন অনুষ্ঠিত হয়, সেসময়ে নেলী সেনগুপ্তার গ্রেপ্তারের পরে শশীবালা দেবীর সভানেতৃত্বে কংগ্রেসের অধিবেশন অনুষ্ঠিত হয়। এই স্মৃতিই সম্ভবত তাঁর রাজনৈতিক জীবনে সর্বাপেক্ষা মূল্যবান।

তিনি উত্তরবঙ্গের নারী-আন্দোলনে প্রাণকেন্দ্র ছিলেন। তাঁর কর্মক্ষেত্র কেবলমাত্র রাজসাহী বিভাগের আটটি জেলায় সীমাবদ্ধ ছিল না; ফরিদপুর, কুচবিহার, মেদিনীপুর, খুলনা প্রভৃতি স্থানেও তিনি সফর করেছেন। সবার কাছে তিনি কংগ্রেসী বুড়ামা নামে পরিচিত ছিলেন।

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:নারী বিপ্লবী
ফাল্গুনি রহমান জলি

**ফাল্গুনি রহমান জলি** (জন্ম: ২৪ আগস্ট, ১৯৯৬) একজন বাংলাদেশি চলচ্চিত্র অভিনেত্রী এবং মডেল। তিনি তার কর্মজীবন শুরু করেন জাজ মাল্টিমিডিয়া প্রযোজিত **অঙ্গার** চলচ্চিত্রে অভিনয়ের মাধ্যমে যা ২০১৭ সালে মুক্তি পায়। তার পরবর্তী চলচ্চিত্র নিয়তিতে তিনি আরিফিন শুভ এর বিপরীতে অভিনয় করে

## প্রারম্ভিক জীবন
ফাল্গুনি রহমান জলি বনপুকুর, সাভার, ঢাকায় ২৪শে আগস্ট, ১৯৯৬ খ্রিষ্টাব্দে জন্মগ্রহণ করেন। চার ভাই-বোনের মধ্য জলি তৃতীয়। তার বাবা সেলিম চৌধুরী ব্যবসায়ী এবং মা শাহীন চৌধুরী গৃহণী। ঢাকাতেই তিনি বড় হয়েছেন। ছোটবেলায় শিশু একাডেমী থেকে নাচ ও গান শিখেছেন। জাজ মাল্টিমিডিয়ার সাথে যুক্ত হবার পর তাদেরই উদ্যোগে ভারত গিয়ে বিভিন্ন বিষয়ের উপর প্রশিক্ষণ গ্রহণ করেন।

## চলচ্চিত্রের তালিকা

## তথ্যসূত্র

## বহিঃসংযোগ
*
*

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী মডেল
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:ঢাকার ব্যক্তি
বিষয়শ্রেণী:ঢাকার অভিনেত্রী
স্পিনাস ট্রিসটিস

আমেরিকান গোল্ডফিঞ্চ, দ্বিপদ নাম **স্পিনাস ট্রিসটিস**, পূর্বাঞ্চলের গোল্ড ফিঞ্চ এবং লাইটনিং বার্ড নামেও পরিচিত উত্তর আমেরিকার ফিঞ্চ পরিবারভূক্ত ক্ষুদ্রাকৃতির পাখি। এরা অভিবাসী স্বভাবের পাখি।

## শ্রেণীবিন্যাস
লিনিয়াস তার সিস্টেমা ন্যাচারাই গ্রন্থের দশম সংস্করণে আমেরিকান গোল্ডফিঞ্চের বর্ণণা ক্রেন। প্রথম দিকে একে স্পিনাস গণে স্থান দেওয়া হয় কিন্তু ১৯৭৬ সালে স্পিনাস গণকে কারডুয়েলিস গণের সাথে একত্রিত করা হয় এবং স্পিনাসকে উপগণ হিসেবে বিবেচনা করা হয়। সাম্প্রতিক গবেষণায় একে স্পিনাস গণে স্থান দেওয়া হয়েছে। এরা লেসার গোল্ডফিঞ্চ এবং লরেন্স গোল্ডফিঞ্চের নিকটাত্মীয়। এদের প্রজাতি নাম ট্রিসটিস লাতিন শব্দ যার অর্থ বেদনাদায়ক।

## বর্ণনা
 
এরা লম্বায় , ডানার বিস্তৃতি । এদের ওজন . এর মাঝামাঝি। এদের ঠোঁট ছোট, কনিক্যাল এবং গোলাপী সারা বছরই থাকে শুধুমাত্র বসন্ত ঋতুতে উজ্জ্বল কমলা আকার ধারণ করে

## বাসস্থান
এরা উন্মুক্ত পরিবেশ যেমন মাঠ, রাস্তার ধার, অর্কিডস এবং বাগান পছন্দ করে। গাছের জংগলেও এদের দেখতে পাওয়া যায়। ১৯ শতকে বারমুডা এবং ১৯৩৮ সালে তাহিতি দ্বীপে আমেরিকান গোল্ডফিঞ্চ উন্মুক্ত করা হয় কিন্ত তারা সেখানে টিকে থাকতে ব্যর্থ হয়।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:উত্তর আমেরিকার পাখি
বিষয়শ্রেণী:মার্কিন যুক্তরাষ্ট্রের পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
স্টারনা প্যারাডাইসাইয়া

**আর্কটিক টার্ন** দ্বিপদ নাম স্টারনা প্যারাডাইসাইয়া হচ্ছে একধরনের সমুদ্রচারী টার্ন পাখি এরা ইউরোপ, এশিয়া এবং উত্তর আমেরিকার আর্কটিক ও সাব-আর্কটিক অঞ্চলে বাস করে। এরা অভিবাসী পাখি এবং একই বছরে দুটি গ্রীষ্মকাল কাটায়। প্রাণীজগতের মধ্যে এরাই সব থেকে লম্বা অভিবাসী হয়। এরা বাতাসে ওড়ার পাশাপাশি গ্লাইডিং করে থাকে।

## শ্রেণিবিন্যাস
এদের গণ নাম স্টারণা এসেছে পুরাতন ইংরেজি স্টার্ন থেকে যা দিয়ে টার্নকেই বোঝানো হয়। প্রজাতি নাম প্যারাডাইসাইয়া পুরাতন লাতিন প্যারাডিয়াস থেকে এসেছে যার অর্থ স্বর্গ। স্কট ভাষায় এদের নাম পিকটারনি, টারক।

## বর্ণনা

এরা মধ্যম আকারের পাখি,  লম্বা, ডানার বিস্তৃতি  এবং ওজন গ্রাম। এদের পা, পায়ের পাতার মত চঞ্চুও গাঢ় লাল। অন্যান্য টার্ন পাখির মত এদের লেজও বিভক্ত।

## বাসস্থান
এদেরকে উত্তর আমেরিকা এবং ইউরেশিয়ার শীতল তাপমাত্রা সমুদ্র উপকূলে উত্তর গোলার্ধের গ্রীষ্মকালে দেখা যায়। দক্ষিণ গোলার্ধের গ্রীষ্মকালে এদেরকে সাগরে দেখা যায়। আর্কটিক সাগর অভিবাসনের জন্য বিখ্যাত। এরা উড়ে আর্কটিক থেকে এন্টার্কটিকা চলে যায় এবং একই বছরে ফিরে আসে। এই দুই সীমানার মধ্যে সব থেকে কম দূরত্ব ১৯০০০ কিলোমিটার। এই লম্বা ভ্রমণের কারণে প্রতিটি আর্কটিক টার্ন পাখি একই বছরে দুটি গ্রীষ্মকাল দেখতে পায় এবং সকল প্রাণীকূলের মধ্যে এরাই সব থেকে বেশি দিনের আলো উপভোগ  করে।

## তথ্যসূত্র

## বহিঃসংযোগ

* The Arctic tern Migration Project 
* Arctic tern – Species text in The Atlas of Southern African Birds
* 
* Arctic tern images at ARKive
* 
* 

বিষয়শ্রেণী:টার্ন পাখি
করভাস করোনয়েডস

**অস্ট্রেলীয় র‍্যাভেন** দ্বিপদ নাম করভাস করোনয়েডস হচ্ছে প্যাসারিন পাখি যারা দক্ষিণ ও উত্তর পূর্ব অস্ট্রেলিয়ার নেটিভ পাখি। এরা করভিডি পরিবারের সদস্য। এর দুটি উপ প্রজাতি পাওয়া গেছে।

## শ্রেণীবিন্যাস
১৮২৭ সালে নিকোলাস আইল্বার্ড ভাইগরস এবং থমাস হর্সফিল্ড প্রথম অস্ট্রলিয় র‍্যাভেন সম্পর্কে বর্ণনা করেন যখন তারা সিডনি জেলার প্রজাতি সম্পর্কে রিপোর্ট করছিলেন। এদের প্রজাতি নাম করোনয়েডস (কাকের মত গঠন) এসেছে গ্রীক শব্দ করোনে (কাক) এবং এইডোস(গঠন) থেকে। এদের সাথে ইউরোপীয় ক্যারিয়ন কাকের চেহারার মিল আছে।

## বর্ণনা
এরা লম্বায়  এবং ডানার বিস্তৃতি  এবং ওজন ৬৫০ গ্রাম। এদের সর্বাঙ্গ কালো, কালো পাখনা, কালো চঞ্চু, মুখ এবন জিহবা। এদের পা বড় এবং শক্ত। এর চোখের আইরিশ সাদা।

## বাসস্থান
পূর্ব অস্ট্রেলিয়া এবন পশ্চিম অস্ট্রেলিয়ার দক্ষিণ অংশে এদের দেখতে পাওয়া যায়। উত্তরাঞ্চলে এদের পাওয়া যায় না। জল এবং গাছ অথবা দালান আছে এমন এলাকাতে এরা বাসা বাধে। ইউক্যালিপ্ট প্রধান স্ক্লেরোফিল জঙ্গল ও কৃষিজমি সংলগ্ন গাছ এরা খুবই পছন্দ করে। উপকূলীয় বনভূমিতেও এদের দেখতে পাওয়া যায়।

## তথ্যসূত্র

## বহিঃসংযোগ

* An Australian Raven call (two birds)
* Australian Raven videos, photos & sounds on the Internet Bird Collection

বিষয়শ্রেণী:কাক
বিষয়শ্রেণী:অস্ট্রেলিয়ার স্থানীয় পাখি
বিষয়শ্রেণী:১৮২৭-এ বর্ণিত পাখি
বিষয়শ্রেণী:নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা
বিষয়শ্রেণী:কর্ভাস
করভাস কোরাক্স

**সাধারণ র‍্যাভেন** দ্বিপদ নাম করভাস কোরাক্স, নর্দান র‍্যাভেন নামেও পরিচিত, বড় আকারের প্যাসারিন জাতের কালো পাখি। এদেরকে উত্তর গোলার্ধে পাওয়া যায়। করভিড গণের পাখিদের মধ্যে এরাই সব থেকে বিস্তৃত। সামান্য চেহারার পার্থক্যের কারণে এদের প্রায় ৮ টি উপপ্রজাতি পাওয়া গেছে। করভিড পাখিদের মধ্যে যে দুটি পাখি সব থেকে বড় তার একটি এটি অন্যটি পুরু ঠোঁটের (থিক বিলড) র‍্যাভেন।

## শ্রেণীবিন্যাস
এদের বৈজ্ঞানিক নাম করভাস কোরাক্স। করভাস এসেছে লাতিন থেকে যার অর্থ র‍্যাভেন এবং প্রজাতি নাম কোরাক্স এসেছে প্রাচীন গ্রীক থেকে যার অর্থ কাক।

## বর্ণনা
[থাম্ব|বাম|In sunlight, the [plumage can display a blue or purple sheen which is a result of iridescence.]]
এরা লম্বায়  এবং ডানার বিস্তৃতি  এবং ওজন ০.৬৯ থেকে ২ কেজি। এরা ভারী প্যাসারিন পাখিদের মধ্যে অন্যতম। শীত অঞ্চল যেমন হিমালয় এবং গ্রীনল্যান্ডের পাখিরা আকারে বড় এবং কিছুটা বড় চঞ্চুর অধিকারী হয়। গরম প্রধান এলাকার পাখিরা কিছুটা ছোট এবং ছোট চঞ্চুর অধিকারী হয়।

থাম্ব|''Corvus corax''
## তথ্যসূত্র

## বহিঃসংযোগ

* RSPB: Raven
* Common Raven Species Account – Cornell Lab of Ornithology
* 
* Ageing and sexing (PDF; 3.1 MB) by Javier Blasco-Zumeta & Gerd-Michael Heinze
* Common Raven images at ARKive
* ''Corvus corax''  at Encyclopedia of Life
* Common Raven – ''Corvus corax'' – USGS Patuxent Bird Identification InfoCenter (includes CBC/BBS range maps)
* 
* Raven recordings  at naturesongs.com

বিষয়শ্রেণী:কাক
বিষয়শ্রেণী:কথাবলা পাখি
বিষয়শ্রেণী:কর্ভাস
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
তুরকান শাহ

**তুরকান শাহ** ছিলেন রাজশাহী অঞ্চলে সর্বপ্রথম ইসলাম ধর্ম প্রচারকারী ব্যক্তিত্ব এবং প্রথম ব্যক্তি যিনি রাজশাহী অঞ্চলে ইসলাম ধর্ম প্রচার করতে গিয়ে শহীদ হন। তিনি ইরাকের বাগদাদ শহরে জন্মগ্রহণ করেন। স্থানীয় ইতিহাস অনুযায়ী তুরকান শাহ আব্দুল কাদির জিলানীর বংশধর ছিলেন। মূলত তুরকান শাহের মাধ্যমেই রাজশাহী অঞ্চলে ইসলাম ধর্মের প্রচার কার্যক্রম শুরু হয়েছিল, যা পূর্ণতা পায় শাহ মখদুম রূপোশের মাধ্যমে। ১২৮৮ সালে তুরকান শাহ স্থানীয় শাসকদের হাতে শাহাদাত বরণ করেন।

## বাংলাদেশে আগমন
সে সময় বাংলার শাসক ছিলেন তুঘরিল খান। তুঘরিল খান দিল্লীর সুলতানের বিরুদ্ধে বিদ্রোহ করলে ১২৭৮ সালে সুলতান গিয়াসউদ্দীন বলবন তার পুত্র বোখরা খানকে সাথে নিয়ে বিদ্রোহ দমন করতে বাংলাদেশে আসেন। তখন দিল্লী থেকে তুরকান শাহসহ প্রায় তিন শতাধিক ইসলাম প্রচারক গিয়াসউদ্দীন বলবনের যুদ্ধযাত্রায় সঙ্গী হয়ে বাংলাদেশে আসেন। তাদের মধ্যে শাহ মখদুম রূপোশের পরিবারও ছিলেন। তুঘরিল খান যুদ্ধে পরাজিত হন এবং তাকে প্রকাশ্যে হত্যা করা হয়। বোখরা খানকে বাংলার শাসক বানিয়ে গিয়াসউদ্দীন বলবন দিল্লী ফিরে যান। কিন্তু ইসলাম প্রচারকারীদল বাংলায় বসবাস করতে থাকেন।
## রাজশাহীতে তুরকান শাহ
ইসলাম প্রচারকারীদলের অন্যতম ছিলেন শাহ মখদুম রূপোশ। তিনি নোয়াখালী অঞ্চলে ইসলাম প্রচার করতে যাওয়ার আগে তার বিশ্বস্ত তুরকান শাহ এবং কতিপয় শিষ্যকে মহাকালহড় তথা বর্তমান রাজশাহী অঞ্চলে ইসলাম প্রচারের দায়িত্ব প্রদান করেন।  অর্পিত দায়িত্ব পালন করতে তুরকান শাহ ও তার শিষ্যরা রাজশাহীতে আসেন। বর্তমান রাজশাহী শহরের দরগাহপাড়ায় এক গহীন জঙ্গলে আস্তানা স্থাপন করেন এবং সেখান থেকে ইসলাম প্রচার শুরু করেন।

## ইসলাম প্রচার ও যুদ্ধ
সেই সময় রাজশাহী অঞ্চলে প্রচুর দেও মূর্তি এবং যত্রতত্র মঠ মন্দির ছিলো। এসব জায়গায় নরবলী দেওয়ার মতো প্রথা প্রচলিত ছিলো। তখন অত্র অঞ্চলের অধিপতি ছিলেন সামন্তরাজ কাপলিক তন্ত্রে বিশ্বাসী দুই ভাই। তাদের একজনের নাম হলো আংশুদেও চান্দভন্ডীও বর্মভোজ এবং অপর ভাই হলেন আংশুদেও খেজুর চান্দখড়্গ গুজ্জভোজ।  তারা দুইজনেই প্রচন্ড অত্যাচারী এবং অহংকারী শাসক ছিলেন। প্রশাসন ব্যাবস্থার রন্ধ্রে রন্ধ্রে ঘুষ, অবিচার আর বিশৃঙ্খলা বিরাজ করছিলো। এমতাবস্থায় তুরকান শাহ এই অঞ্চলে ইসলাম ধর্মের শান্তির বাণী  প্রচার শুরু করেন। উন্নত চরিত্র আর মহানুভবতার জন্য কিছুদিনের মধ্যেই লোকজন দলে দলে ইসলাম ধর্মের ছায়াতলে আসা শুরু করে। ধর্মান্তরিত হওয়ার ঘটনা এতই বাড়তে থাকে যে বিষয়টি শাসকচক্রের নজরে চলে আসে।  সামন্তরাজ তুরকান শাহকে নানা ভাবে বাধা দিতে থাকে। কিন্তু কিছুতেই তার ধর্ম প্রচার থামাতে না পেরে তার বিরুদ্ধে একদল সেনা প্রেরণ করে। তুরকান শাহ এবং তার শিষ্যরা প্রায় নিরস্ত্র অবস্থায় যুদ্ধে জড়িয়ে যান। সেই অসম যুদ্ধে তুরকান শাহ পরাজিত হন এবং তাকে হত্যা করা হয়। তাকে রাজশাহী শহরে দরগাপাড়া এলাকায় সমাহিত করা হয়। তার মাজার অত্র এলাকায় এখনো সংরক্ষিত অবস্থায় আছে।
## মাজার ও ওরস
তুরকান শাহের মৃত্যুর বহু শতাব্দী পর তার কবর মাজারে পরিণত হয় এবং প্রতিবছর হিজরী সালের শাবান মাসের ১৪ তারিখে তার মাজারে ওরস পালন করা হয়। 

## চিত্রশালা

## তথ্যসূত্র

বিষয়শ্রেণী:সুফি
বিষয়শ্রেণী:সুফিবাদ
বিষয়শ্রেণী:আরব বংশোদ্ভূত ভারতীয় ব্যক্তি
বিষয়শ্রেণী:বাগদাদের ব্যক্তি
বিষয়শ্রেণী:বাংলাদেশী সুফি সাধক
বিষয়শ্রেণী:ইরাকি বংশোদ্ভূত ভারতীয় ব্যক্তি
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:রাজশাহী জেলার ব্যক্তি
বসন্তকুমার এগ্রিকালচারাল ইনস্টিটিউট

**বসন্তকুমার এগ্রিকালচারাল ইনস্টিটিউট** ১৯৩৬ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৫২ সালে ইনস্টিটিউটটি বন্ধ হয়ে যায়।

## ইতিহাস
১১ই আগস্ট ১৯২০ সালে দিঘাপতিয়ার রাজা প্রমথনাথের দ্বিতীয় পুত্র কুমার বসন্ত কুমার রায় একটি উইলের মাধ্যমে রাজশাহীতে একটি কৃষি ইনস্টিটিউট স্থাপনের উদ্দেশ্যে ২,৫০,০০০ টাকা দান করেন। বসন্ত কুমার রায় ট্রাস্ট এর তত্বাবধায়কগন এই লক্ষ্যে প্রয়োজনে অতিরিক্ত আরো এক লক্ষ টাকা দান করেন। সরকার বসন্তকুমারের এই অনুদান গ্রহণ করলেও বিভিন্ন কারণে ১৯৩৬-এর পূর্বে ইনস্টিটিউট স্থাপন সম্ভব হয়নি। দীর্ঘ ১৬ বছরের ব্যবধানে উক্ত দুই লক্ষ পঞ্চাশ হাজার টাকা প্রায় ৪ লক্ষ টাকায় উন্নীত হয়।

১২ই মে, ১৯৬৩ সালে একটি সরকারী নোটিফিকেশনের মাধ্যমে (সংযুক্ত) রাজশাহী কলেজের অধ্যক্ষের প্রশাসনের অধীনে বসন্তকুমার এগ্রিকালচারাল ইনস্টিটিউট নামে রাজশাহীতে একটি কৃষি ইনস্টিটিউট স্থাপিত হয়।

## কার্যক্রম
রাজশাহী কলেজের রাণী হেমন্তকুমারী হোস্টেল সংলগ্ন নাটোর রোডে অবস্থিত উক্ত হোস্টেলের রান্নাঘর ও ডাইনিং হল ভবনের সংস্কার সাধন করে শুরু হয় বসন্তকুমার এগ্রিকালচারাল ইনস্টিটিউট এর কার্যক্রম। সরকারী কৃষি ফার্মের সঙ্গে যোগাযোগ করে সেখানে ব্যবহারিক ক্লাস নেয়ার ব্যবস্থা গ্রহণ করা হয়।

১৯৩৬ সালে ভর্তি হয়েছিলো ১৬ জন ছাত্র। তার মধ্যে পাশ করেছিলো ৭জন। এই ৭ জনই  পাস করে চাকরি পেয়েছিলো।

## সমাপ্তি
১৯৪৮ সাল পর্যন্ত প্রতিষ্ঠানটি ভাল চলছিলো। কিন্তু পাকিস্তান সৃষ্টির পর থেকেই এর ক্রমাবনতি ঘটতে থাকে এবং ১৯৪৮ থেকে-১৯৫২ পর্যন্ত এর কোন কাযর্যক্রম ছিলো না। যে দানপত্র এর মাধ্যমে বসন্তকুমার এগ্রিকালচারাল ইনস্টিটিউট এর জন্য অর্থ প্রদান করা হয়, দেশ বিভাগের পর উক্ত মূল দানপত্র উদ্ধার করা সম্ভব হয়নি। তাছাড়া যাদের প্রচেষ্টায় প্রতিষ্ঠানটি গড়ে উঠেছিলো তাদের মধ্যে অনেকেই দেশ ত্যাগ করে চলে যায়। কেও কেও মারাও যায়। এর ফলে প্রতিষ্ঠানটির অস্তিত্ব বিপন্ন হয়ে পড়ে।

১৯৫২ সালের জুন মাসে প্রতিষ্ঠানটি পুনঃ চালু রাখার জন্য সরকারের কাছে আবেদন পেশ করা হলেও তার অনুমোদন পাওয়া যায় নি। ১৯৫২ সালের শেষের দিকে সরকারী এক নির্দেশে প্রতিষ্ঠানটি সম্পূর্ণ বন্ধ হয়ে যায়।

## আরও দেখুন
* রাজশাহী কলেজ
* পুঠিয়া রাজবাড়ী
* বরেন্দ্র গবেষণা জাদুঘর

## তথ্যসূত্র

বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:১৯৩৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫২-এ বিলুপ্ত
বিষয়শ্রেণী:বাংলাদেশের বিলুপ্ত শিক্ষাপ্রতিষ্ঠান
মিস ইন্টারন্যাশনাল

**মিস ইন্টারন্যাশনাল** (*মিস ইন্টারন্যাশনাল বিউটি* অথবা *আন্তজার্তিক সৌন্দর্য প্রতিযোগিতা*) হচ্ছে টোকিও ভিত্তিক একটি আন্তজার্তিক সৌন্দর্য প্রতিযোগিতা এবং এটি পরিচালনা করে আন্তর্জাতিক সাংষ্কৃতিক সংস্থা। মিস ওয়ার্ল্ড,মিস ইউনিভার্স, মিস আর্থ এর পাশাপাশি বড় চারটি আন্তজার্তিক সৌন্দর্য প্রতিযোগিতা মধ্যে এটি একটি।

বর্তমান মিস ইন্টারন্যাশনাল হচ্ছেন ফিলিপাইনের কাইলি ভারসোজা যিনি মুকুটটি জিতেন অক্টোবর ২৭,২০১৬-এ টোকিও,জাপানে।

## ইতিহাস
প্রতিযোগিতাটির সূচনা হয় ১৯৬০ সালে লং বীচ,ক্যালিফোর্নিয়া,যুক্তরাষ্ট্রে। মিস ইউনিভার্স প্রতিযোগিতা মিয়ামি বীচে চালু হলে ১৯৬৭ পর্যন্ত এটি লং বীচে অনুষ্ঠিত হয়। প্রতিযোগিতাটি ১৯৬৮-১৯৭০ পর্যন্ত জাপানে স্থান্তারিত হয় এবং প্রতি বছর এক্সপো ৭০ নামে অনুষ্ঠিত হয়। ১৯৭১-এ এটি আবার লং বীচে হয়,কিন্তু সেই সময় থেকে ২০০৩ পর্যন্ত এটি জাপানেই অনুষ্ঠিত হতে থাকে। ২০০৪ থেকে প্রতিযোগিতাটি জাপান অথবা চীনেই অনুষ্ঠিত হয়। 

প্রতিযোগিতাটি *মিস ইন্টারন্যাশনাল বিউটি* নামেও ডাকা হয়। প্রতিযোগিদের মনে করা হয় "শান্তি ও সৌন্দর্যের দূত", তারা প্রদর্শক আবেগপ্রবণতা, দয়াশীলতা, বন্ধুত্ব, সৌন্দর্য, বুদ্ধিমত্তা, ব্যবস্থা গ্রহণ করার ক্ষমতা এবং সবচেয়ে গুরুত্বপূর্ণভাবে, একটি মহান আন্তর্জাতিক সংবেদনশীলতা পরিবেশন করবে বলে আশা করা হয়। প্রতিযোগিতাটির মূল লক্ষ্য হচ্ছে বিশ্ব শান্তি, মঙ্গলকামনা এবং বোঝা।

## বর্তমান মুকুটধারী

### বিজয়ীদের চিত্রমালা


File:MI 2014, Valerie Hernandez.jpg|**মিস ইন্টারন্যাশনাল ২০১৪**ভালিরাই নান্নার্দেজ, পুয়ের্তো রিকো
File:Miss International 2013 Bea Santiago (cropped).jpg| **মিস ইন্টারন্যাশনাল ২০১৩**বিয়া সান্তিয়াগো, ফিলিপাইন
File:Ikumi Yoshimatsu.jpeg|**মিস ইন্টারন্যাশনাল ২০১২**ইক্যুমি ইয়োসিমাৎসু, জাপান
File:Fernanda and Matthias Schmelz.jpg|**মিস ইন্টারন্যাশনাল ১৯৯৬**ফার্নান্দা আলভেজ, পর্তুগাল
File:AgnieszkaKotlatrska1990.jpg|**মিস ইন্টারন্যাশনাল ১৯৯১**আগন্সিকা কোটলার্সকা, পোল্যান্ড

File:Mirta Massa.jpg|**মিস ইন্টারন্যাশনাল ১৯৬৭**মির্তা টেরেসিটা মাস্সা, আর্জেন্টিনা
File:StannyVanBaer.jpg|**মিস ইন্টারন্যাশনাল ১৯৬১**স্টাম ব্যন বেয়ার, নেদারল্যান্ড
| **মিস ইন্টারন্যাশনাল ১৯৬০**স্টিলা মারকুইজ, কলম্বিয়া


## আরো দেখুন
* মিস আর্থ
* মিস ইউনিভার্স
* মিস গ্র্যান্ড ইন্টারন্যাশনাল
* মিস ওয়ার্ল্ড

## তথ্যসূত্র

## আরো পড়ুন
* 

## বহিঃসংযোগ

*Official website

বিষয়শ্রেণী:প্রতিযোগিতা
বিষয়শ্রেণী:১৯৬০-এ প্রতিষ্ঠিত
বিষয়শ্রেণী:সুন্দরী প্রতিযোগিতা
বিষয়শ্রেণী:সুন্দরী প্রতিযোগিতার প্রতিযোগিনী
বিষয়শ্রেণী:মিস ইন্টারন্যাশনাল
বিষয়শ্রেণী:আন্তর্জাতিক সুন্দরী প্রতিযোগিতা
বিষয়শ্রেণী:১৯৬০-এ প্রতিষ্ঠিত পুনরাবৃত্ত ঘটনা
স্ট্রেপেরা ফুলিজিনোসা

**কালো কাররাওং** (ইংরেজিঃ ব্লাক কাররাওং), দ্বিপদ নাম স্ট্রেপেরা ফুলিজিনোসা, স্থানীয় ভাবে **ব্লাক জয়** নামেও পরিচিত, একটি বড় প্যাসারিন পাখি যারা তাসমানিয়া এবং নিকটবর্তী ব্যাস প্রণালীর মধ্যকার দ্বীপসমূহের এন্ডেমিক পাখি। এরা আর্মাটিডি পরিবারের সদস্য এবং বুচারবার্ড ও অস্ট্রেলীয় ম্যাগপাই এর নিকটাত্মীয়। স্ট্রেপেরা গণে তিনটি কাররাওং পাখি আছে তার মধ্যে ব্লাক কাররাওং একটি।
## শ্রেণীবিন্যাস
পক্ষীবিদ জন গৌল্ড ১৮৩৬ সালে কালো কাররাওং কে বর্ণনা করে ক্রাকটিকাস ফুনিজিনোসাস নামে  এবং ১৮৩৭ সালে করোনিকা ফুলিজিনোসা। 
## বর্ণনা
এরা প্রায়  লম্বা এবং এদের ডানার বিস্তৃতি । পুরুষ পাখি স্ত্রী পাখির তুলনায় কিছুটা বড় এবং ভারী। পুরুষ পাখির গড় ওজন ৪০৫ গ্রাম এবং স্ত্রী পাখির ৩৪০ গ্রাম।
## বাসস্থান
ব্লাক কাররাওং তাসমানিয়ার এন্ডেমিক পাখি। এরা প্রধানত মধ্যাঞ্চলের উচ্চভূমিতে বাস করে। ব্যাস প্রণালীর মধ্যকার অনেক দ্বীপেই এদেরকে দেখতে পাওয়া যায়।

## তথ্যসূত্র

## বহিঃসংযোগ

* BirdLife Species Factsheet 
* Drawing of black magpie

বিষয়শ্রেণী:১৮৩৭-এ বর্ণিত পাখি
বিষয়শ্রেণী:তাসমানিয়ার স্থানীয় পাখি
বিষয়শ্রেণী:জন গুল্ড কর্তৃক নামকরণকৃত ট্যাক্সা
ক্রেক্স ক্রেক্স

**কর্ন ক্রেক** বা ল্যান্ডরেইল যার দ্বিপদ নাম ***ক্রেক্স ক্রেক্স***  হচ্ছে রেইল পরিবারের পাখি। এরা ইউরোপ এবং এশিয়ায় বাস করে এবং উত্তর গোলার্ধের শীতকালে এরা আফ্রিকায় অভিবাসী হয়। এরা মধ্য আকারের ক্রেক যার গায়ের উর্ধ্বাংশে ধূসর ফোঁটার বাদামী পালক। এরা আফ্রিকান ক্রেকের নিকটাত্মীয় কিন্তু আকারে বড়। শীতকালে এই দুই প্রজাতি একই সংগে অবস্থান করে।

## শ্রেণিবিন্যাস
১৭৫৮ সালে লিনিয়াস তার সিস্টেমা ন্যাচারাই গ্রন্থে কর্ন ক্রেককে উল্লেখ করেন র‍্যাল্লাস ক্রেক্স, কিন্তু ১৮০৩ সালে জার্মান প্রকৃতিবিদ ও পক্ষীবিদ জোহান ম্যাথিউস ব্যাখস্টেইন করা কেক্স গণে স্থানান্তরিত করে এদের নাম রাখেন ক্রেক্স প্রাটেনসিস। বর্তমান দ্বিপদ নাম এসেছে প্রাচীন গ্রীক শব্দ থেকে।

## বর্ণনা
কর্ণ ক্রেক মধ্যম সাইজের রেল পাখি,  লম্বা এবং ডানার বিস্তৃতি । পুরুষ পাখির ওজন গড়ে  এবং স্ত্রী পাখির ওজন । প্রাপ্তবয়স্ক পুরুষ পাখির মাথায় মুকুট থাকে।

## বাসস্থান
ব্রিটেন এবং আয়ারল্যান্ড থেকে শুরু করে ইউরোপ পেরিয়ে সাইবেরিয়ায় মধ্যভাগ পর্যন্ত কর্ন ক্রেক পাখিরা বাস করে। চীনের পশ্চিমাঞ্চলে কর্ন ক্রেক পাখি দেখতে পাওয়া যায়। শীতকালটা এরা আফ্রিকা মহাদেশে কাটায়। আফ্রিকায় অভিবাসনের সময়ে এরা দুটি রুট ব্যবহার করে।

## তথ্যসূত্র

## বহিঃসংযোগ

* 
* 
* Feathers of Corn crake (Crex crex) 
* *[http://www.luminarium.org/sevenlit/marvell/appleton.htm Upon Appleton House, to my Lord Fairfax] * by Andrew Marvell
* *[https://web.archive.org/web/20120326155835/http://hellopoetry.com/poem/the-landrail/ The Landrail]* by John Clare
* Corn crake species text in The Atlas of Southern African Birds
* 
* 
* 

বিষয়শ্রেণী:ক্রেক
বিষয়শ্রেণী:ইউরেশিয়ার পাখি
বিষয়শ্রেণী:রাশিয়ার পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
প্রেমানন্দ দত্ত

**প্রেমানন্দ দত্ত** বাঙালী সশস্ত্র বিপ্লববাদী।

## জন্ম
জন্ম: চট্টগ্রাম। মৃত্যু: রাঁচি, ঝাড়খণ্ড।

## প্রারম্ভিক জীবন।
পিতা হরিশ চন্দ্র দত্ত ছিলেন ব্রাহ্মসমাজের আচার্য। প্রেমানন্দ চট্টগ্রাম বন্দরের প্রিভেনটিভ অফিসারের কাজ করতেন। দেশবন্ধু চিত্তরঞ্জনের আহবানে সাড়া দিয়ে চাকরি ছেড়ে অসহযোগ আন্দোলনে যোগ দেন এবং কারাবরণ করেন। চা বাগানে শ্রমিকদের ওপর অত্যাচারের প্রতিবাদে আসাম-বেঙ্গল রেলওয়ে কর্মচারীদের ঘোষিত ধর্মঘটে অংশ নিয়ে আবার জেলে যান।

## বিপ্লবী দলে
মাস্টারদা সূর্য সেনের অনুগামী ও বিপ্লবী অনন্ত সিংহ  তার বন্ধু ছিলেন। চট্টগামের একই পাড়ায় তাদের বাড়ি ছিল। ১৯২৩ সালে তারা শারীরশিক্ষা ক্লাব গড়ে তোলেন যা ছিল গোপনে বিপ্লবী রাজনীতির চর্চাকেন্দ্র। মুলত অনন্ত সিংহের অনুপ্রেরণাতেই প্রেমানন্দ বিপ্লবী দলের বিভিন্ন গুরুত্বপূর্ণ কাজে অংশ নেন। অস্ত্রশস্ত্র প্রস্তুত ও নিরাপদ স্থানে রাখার ব্যবস্থা করতেন।

## প্রফুল্ল রায় হত্যা
চট্টগ্রামে বিপ্লবীদের ওপর নজর রাখার জন্যে ব্রিটিশ পুলিশের গোয়েন্দা সাব-ইন্সপেক্টর প্রফুল্ল রায় কুখ্যাত ছিল। এই ব্যক্তি অনন্ত সিংহকে গ্রেপ্তার করলে প্রেমানন্দ দত্ত প্রতিশোধ নিতে সচেষ্ট হন। প্রফুল্ল রায়ের সাথে বন্ধুত্ব করে চট্টগ্রাম পল্টনের মাঠে নির্জন জায়গায় নিয়ে ১৯২৪ এর ২৪শে মে তাকে গুলি করে হত্যা করেন। প্রফুল্ল মৃত্যুকালীন জবানবন্দীতে প্রেমানন্দের নাম বলে যায় এবং তিনি গ্রেপ্তার হন। ব্যারিস্টার যতীন্দ্রমোহন সেনগুপ্ত তার হয়ে মামলা লড়েন। মামলার প্রধান সাক্ষী রায়বাহাদুর সতীশ রায়কে সুকৌশলে জেরা করে, আইনি জটিলতার মারপ্যাঁচে ফেলে প্রেমানন্দ দত্তকে বেকসুর খালাস করেন যতীন্দ্রমোহন। হাইকোর্টে এপিলে গেলে সেখানেও নিরপরাধ প্রমাণিত হন তিনি।

## মৃত্যু
প্রফুল্ল রায় হত্যা মামলায় মুক্তি পেলেও অন্যায়ভাবে ১ নং বেঙ্গল অর্ডিন্যান্স এক্ট অনুসারে তাকে পুলিশ আবার গ্রেপ্তার করে জেলে পাঠায়। জেলে থাকার সময় তার মানসিক অবস্থার অবনতি ঘটে। তাকে রাঁচির মানসিক হসপিটালে পাঠানো হয়। সেখানেই এই বিপ্লবীর মৃত্যু হয়।

## তথ্যসূত্র

বিষয়শ্রেণী:পূর্ববঙ্গে জন্ম
বিষয়শ্রেণী:১৯২৪-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:১৯৫০-এ মৃত্যু
বিষয়শ্রেণী:চট্টগ্রামের_ব্যক্তি
ইরাইথ্রুরা পিয়ালী

**ফিজি প্যারোটফিঞ্চ**, দ্বিপদ নাম ইরাইথ্রুরা পিয়ালী হচ্ছে এস্ট্রিল্ডিড ফিঞ্চের একটি প্রজাতি যারা ফিজির এন্ডেমিক পাখি। আগে একে লাল মাথা প্যারোটফিঞ্চের উপপ্রজাতি ভাবা হতো। এটি ছোট আকৃতির পাখি। গায়ের পালক সবুজ, মাথা এবং লেজের পালক লাল। এদের চঞ্চু গাঢ় ধূসর। এদেরকে জঙ্গলে এবং মুক্তস্থানে দেখতে পাওয়া যায়।

## শ্রেণীবিন্যাস
এদের গণ নাম ইরাইথ্রুরা এসেছে প্রাচীন গ্রিক শব্দ ইরাইথ্রস (লাল) এবং অওরা(লেজ) থেকে। প্রথমদিকের ইংরেজি লেখায় এদেরকে ফিজিয়ান ফায়ার-টেল নামে উল্লেখ করা হতো।

## বর্ণনা
এরা ছোট আকারের ফিঞ্চ পাখি, লম্বায় । প্রাপ্ত বয়স্ক পাখির শরীর এবং ডানা উজ্জ্বল সবুজ, মাথা ও লেজ লাল। এরা দ্রুত উড়তে পারে। এরা উচ্চস্বরে ডাকে।

## বাসস্থান
এরা ফিজির এন্ডেমিক পাখি। ফিজির চারটি বৃহত্তম দ্বীপে এবং পশ্চিমের ক্ষুদ্র দ্বীপে এদের দেখতে পাওয়া যায়।

## তথ্যসূত্র

## বহিঃসংযোগ

বিষয়শ্রেণী:ফিজির স্থানীয় পাখি
বিষয়শ্রেণী:১৮৫২-এ বর্ণিত পাখি
কালীনাথ রায়

**কালীনাথ রায়** (জন্ম: ১৮৭৮, যশোহরে ― মৃত্যু: ৯ ডিসেম্বর, ১৯৪৫) একজন জাতীয়তাবাদী সাংবাদিক।

## স্বদেশী আন্দোলনে
কলকাতার স্কটিশ চার্চ কলেজে এফ.এ পড়ার সময়েই স্বদেশী আন্দোলনে যোগ দেন এবং কলেজ ত্যাগ করেন।

## সাংবাদিকতা
রাষ্ট্রগুরু সুরেন্দ্রনাথ বন্দ্যোপাধ্যায় সম্পাদিত 'বেঙ্গলী' পত্রিকার সহ সম্পাদক নিযুক্ত হন। ১৯১১ সালে লাহোরের 'দি পাঞ্জাবী' পত্রিকায় সম্পাদকের পদ এবং ১৯১৫ তে 'দি ট্রিবিউন' পত্রিকার সম্পাদক হয়ে টানা ত্রিশ বছর কাজ করেছেন। তিনি ভারতের সাংবাদিক মহলে বিশেষ খ্যাত ছিলেন। সাংবাদিক জগতের প্রবাদপুরুষ রামানন্দ চট্টোপাধ্যায়ের সাথেই তার নাম উচ্চারিত হতো

## কারাদণ্ড
১৯১৯ এর ১৩ এপ্রিল কুখ্যাত জালিয়ানওয়ালাবাগ হত্যাকাণ্ড ঘটলে তার প্রতিবাদে প্রবন্ধ রচনা করার জন্যে সামরিক আইনে তার দুই বছর সশ্রম কারাদণ্ড ও একহাজার টাকা জরিমানা হয়। তার হয়ে মামলা লড়তে স্বতপ্রবৃত্ত হয়ে এগিয়ে আসেন লাহোরের বাঙালী উকিল সুধীর মুখোপাধ্যায়। তার এই কারাদণ্ডের ঘটনার বাংলার জনমানসে আলোড়ন সৃষ্টি করে। তার মামলা (কালীনাথ রায় ভার্সেস কিং এম্পেরর) পরিচালনার জন্যে অর্থ সংগৃহীত হতে থাকে। রবীন্দ্রনাথ ঠাকুর প্রমুখ বিশিষ্ট ব্যক্তিদের চেষ্টায় আট মাস পরে মুক্তি পান।

গণিতবিদ ও রাশিবিজ্ঞানী সমরেন্দ্রনাথ রায় তার পুত্র।

## তথ্যসূত্র

বিষয়শ্রেণী:১৮৭৮-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:ভারতীয় জাতীয়তাবাদী
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:বাঙালি সাংবাদিক
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:ভারতীয় লেখক
বিষয়শ্রেণী:ভারতীয় পুরুষ লেখক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:১৯শ শতাব্দীর ভারতীয় সাংবাদিক
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় সম্পাদক
বিষয়শ্রেণী:যশোর জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গের সাংবাদিক
বিষয়শ্রেণী:ব্রিটিশ ভারতের সাংবাদিক
মস্কো ক্রেমলিন

**মস্কো ক্রেমলিন** (), সাধারনত **দ্যা ক্রেমলিন** নামে অধিক পরিচিত, মস্কোতে অবস্থিত একটি সুরক্ষিত স্থাপনা। স্থাপনাটির দক্ষিণে মস্কোভা নদী, পূর্বে রেড স্কয়ার ও সেন্ট ব্যাজল'স ক্যাথিড্রাল এবং পশ্চিমে আলেক্সান্ডার গার্ডেন অবস্থিত। কমপ্লেক্সটি বর্তমানে রাশিয়া ফেডারেশনের প্রেসিডেন্টের সরকারী বাসভবন হিসাবে ব্যবহৃত হচ্ছে।


Kremlin wall in winter, Moscow, Russia.jpg
The Cathedral of the Dormition, Kremlin, Moscow, Russia.jpg
 
ইতিহাস :
সাইটটি খ্রিস্টপূর্ব ২য় শতক থেকে ফিনিক জনগণের (বিশেষত মেরিয়ানদের) দ্বারা ক্রমাগত বসবাস করা হয়েছে। সোভিয়েত প্রত্নতাত্ত্বিকরা এলাকায় ১০৯০-এর দশকের একটি মেট্রোপলিটন সিল আবিষ্কার করার মাধ্যমে প্রমাণ করেছেন যে স্লাভরা ১১শ শতকের প্রথম দিকে বরোভিৎসকি পাহাড়ের দক্ষিণ-পশ্চিম অংশে বসতি স্থাপন করেছিল। যেখানে নেগলিন্নায়া নদী মস্কভা নদীতে মিশেছে, সেখানে ভিয়াতিচি একটি সুরক্ষিত কাঠামো (অথবা "গ্রাদ") নির্মাণ করেছিল।

১৪শ শতক পর্যন্ত সাইটটি "মস্কোর গ্রাদ" নামে পরিচিত ছিল। "ক্রেমলিন" শব্দটি প্রথম ১৩৩১ সালে নথিভুক্ত হয়েছিল (যদিও ভাষাতত্ত্ববিদ ম্যাক্স ভাসমার ১৩২০ সালে এর পূর্ববর্তী উপস্থিতির উল্লেখ করেছেন)। প্রিন্স ইউরি ডলগোরুকি ১১৫৬ সালে গ্রাদটি ব্যাপকভাবে সম্প্রসারণ করেন, ১২৩৭ সালে মঙ্গোলদের দ্বারা এটি ধ্বংস করা হয় এবং ১৩৩৯ সালে ইভান প্রথম কালিতা এটি ওক কাঠ দিয়ে পুনর্নির্মাণ করেন।

গ্র্যান্ড ডিউকদের আসন
দিমিত্রি ডনস্কয় ১৩৬৬-১৩৬৮ সালে ওক কাঠের পলিসেডের পরিবর্তে শক্তিশালী সাদা চুনাপাথরের দুর্গ নির্মাণ করেন; এই দুর্গ খান তোখতমিশের অবরোধ প্রতিহত করতে সক্ষম হয়েছিল। দিমিত্রির পুত্র ভ্যাসিলি প্রথম ক্রেমলিনে গির্জা ও মঠ নির্মাণের কাজ পুনরায় শুরু করেন। ১৪০৬ সালে নতুন নির্মিত ক্যাথেড্রাল অফ দ্য অ্যানানসিয়েশন থিওফেনেস দ্য গ্রিক, আন্দ্রেই রুবলেভ এবং প্রকোর দ্বারা আঁকা হয়েছিল। চুদভ মঠটি দিমিত্রির শিক্ষক মেট্রোপলিটন অ্যালেক্সিস প্রতিষ্ঠা করেছিলেন; এবং তার বিধবা স্ত্রী ইউদক্সিয়া ১৩৯৭ সালে অ্যাসেনশন কনভেন্ট প্রতিষ্ঠা করেন।

## তথ্যসূত্র

## বহিঃসংযোগ

* tour-planet.com – Sights of the Moscow Kremlin 
* Travel2moscow.com – Official Moscow Guide
* History of the Kremlin
* Moscow Kremlin State Historical and Cultural Museum Sanctuary
* Open Kremlin 
* Rare access inside the Kremlin, video news report from *[[BBC News Online]]*, 17 January 2013
* 


ক্রেমলিন
ক্রেমলিন
ক্রেমলিন
ক্রেমলিন
ক্রেমলিন
ক্রেমলিন
ক্রেমলিন
ক্রেমলিন
বিষয়শ্রেণী:ক্রেমলিন
বিষয়শ্রেণী:১৪৯৫-এ ইউরোপে স্থাপনা
বিষয়শ্রেণী:১৫তম শতাব্দীতে রাশিয়ায় স্থাপনা
বিষয়শ্রেণী:রাষ্ট্রপতির বাসভবন